Document ID: 31987R0729

*****
ΚΑΝΟΝΙΣΜΟΣ (ΕΟΚ) αριθ. 729/87 ΤΗΣ ΕΠΙΤΡΟΠΗΣ
της 13ης Μαρτίου 1987
που τροποποιεί τον κανονισμό (ΕΟΚ) αριθ. 3540/85 για λεπτομέρειες εφαρμογής των ειδικών μέτρων για τα πίσσα, τα κουκιά τα φούλια και τα γλυκά λούπινα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 3127/86 (2), και ιδίως το άρθρο 3 παράγραφος 7,
Εκτιμώντας:
ότι το άρθρο 19 παράγραφος 3 του κανονισμού (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3025/86 (4), προβλέπει μια προθεσμία για την καταβολή στον αρμόδιο οργανισμό μιας δήλωσης χρησιμοποίησης των προϊόντων· ότι η ημερομηνία λήξης της προθεσμίας αυτής ποικίλλει με την ημερομηνία χρησιμοποίησης· ότι πρέπει, για να απλοποιηθεί ο διοικητικός έλεγχος, να προβλεφθεί ημερομηνία λήξης της προθεσμίας που να ποικίλλει με το μήνα χρησιμοποίησης ·
ότι έχει αποδειχθεί ότι η διάταξη σχετικά με την προθεσμία για την υποβολή της δήλωσης χρησιμοποίησης έχει εφαρμοσθεί με διαφορετικό τρόπο· ότι πρέπει, μεριμνώντας για καλή διοικητική διαχείριση, να εφαρμοστεί η τροποποίηση της εν λόγω διάταξης από την ημερομηνία κατά την οποία εφαρμόστηκε ο κανονισμός (ΕΟΚ) αριθ. 3540/85·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζοωτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 19 παράγραφος 3 του κανονισμού (ΕΟΚ) αριθ. 3540/85 τροποποιείται ως εξής:
1. Στο δεύτερο εδάφιο, οι όροι «εντός των δύο μηνών που ακολουθούν την χρησιμοποίηση» αντικαθίστανται από τους όρους « εντός των δύο μηνών που ακολουθούν τον μήνα της χρησιμοποίησης» .
2. Στο τρίτο εδάφιο οι όροι «στο τέλος του δευτέρου μηνός που ακολουθεί το τέλος της χρησιμοποιήσεως» αντικαθίστανται από τους όρους «στο τέλος του δεύτερου μηνός που ακολουθεί τον μήνα του τέλους της χρησιμοποίησης».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 1987.

Labels: 17
6